
ŠILUTĖS RAJONO  SAVIVALDYBĖS TARYBA

10- OJO ŠAUKIMO TARYBOS 10-OJO POSĖDŽIO
PROTOKOLAS

2023-12-21 Nr. TAR-P-62
Šilutė

Posėdis įvyko 2023 m. gruodžio 21 d. 14.00 – 15.00 val.
Posėdžio pirmininkas Vygantas Kamarauskas, Ekonomikos ir finansų komiteto pirmininkas. 
Posėdžio sekretorė Jelena Tumutytė, Viešojo administravimo institucijos specialistė.
Dalyvavo 23 Tarybos nariai.
REGISTRAVOSI 23 Tarybos nariai.
Posėdyje nedalyvavo Sigitas Majus ir Gediminas Bekeris (dėl pateisinamos priežasties).
Vėlavo Lijana Lekavičienė. Atvyko į posėdį 14.07 val.
Vėlavo Laimutė Uselienė. Atvyko į posėdį 14.19 val.
Vygantas Stoškus dalyvavo posėdyje iki 14.55 val.
Posėdyje dalyvavusių asmenų sąrašas pridedamas (1 priedas).

DARBOTVARKĖ
	
	1.   Dėl Savivaldybės tarybos posėdžio darbotvarkės patvirtinimo
  Pranešėjas Vygantas Kamarauskas, Ekonomikos ir finansų  komiteto pirmininkas 


	2. Dėl Savivaldybės tarybos 2023-01-26 sprendimo Nr. T1-1196 „Dėl Šilutės rajono savivaldybės 2023 metų biudžeto patvirtinimo“ pakeitimo
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėja Dorita Mongirdaitė, Biudžeto ir finansų skyriaus vedėja 


	3. Dėl įgaliojimo pasirašyti sutarties pakeitimus
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėja Dorita Mongirdaitė, Biudžeto ir finansų skyriaus vedėja


	4. Dėl Šilutės rajono savivaldybės tarybos 2022 m. gruodžio 22 d.  sprendimo Nr. T1-1169 „Dėl Šilutės rajono savivaldybės 2023–2025 metų strateginio veiklos plano patvirtinimo“ pakeitimo
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėja Aušra Stakvilevičienė, Planavimo ir plėtros skyriaus viešojo administravimo institucijos specialistė 


	5. Dėl išlaidų maitinimui, medikamentams, patalynei ir aprangai 2024 metų finansinių normatyvų nustatymo Šilutės rajono savivaldybės socialinių paslaugų įstaigose
Pranešėjas Algirdas Gečas, Socialinių reikalų komiteto pirmininkas
Projekto rengėja Vida Rimkutė, Socialinės paramos skyriaus vyr. specialistė


	6. Dėl 2024 metų socialinių paslaugų kainų patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Vida Rimkutė, Socialinės paramos skyriaus vyr. specialistė


	7. Dėl Šilutės rajono savivaldybės tarybos 2021 m. spalio 28  d. T1-826 „Dėl globos centro veiklos ir vaiko budinčio globotojo vykdomos priežiūros organizavimo Šilutės rajono savivaldybėje tvarkos aprašo patvirtinimo“ pakeitimo
Pranešėjas Algirdas Gečas, Socialinių reikalų komiteto pirmininkas
Projekto rengėja Vaida Lotužienė, Socialinės paramos skyriaus atvejo vadybininkė


	8. Dėl Šilutės rajono savivaldybės „Lietuvininkų vilties“ premijos  nuostatų patvirtinimo
            Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Rimantė Čiutienė, vyr. specialistė-jaunimo reikalų koordinatorė

	9. Dėl Šilutės rajono savivaldybės „Lietuvininkų vilties“ premijos komiteto veiklos nuostatų patvirtinimo
            Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Rimantė Čiutienė, vyr. specialistė-jaunimo reikalų koordinatorė


	10. Dėl Šilutės rajono savivaldybės jaunimo programos projektų finansavimo 2024 m. konkurso nuostatų patvirtinimo
            Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Rimantė Čiutienė, vyr. specialistė-jaunimo reikalų koordinatorė


	11. Dėl Šilutės rajono savivaldybės 2024 metų strateginių kultūros renginių sąrašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Kristina Kožemiakinienė, Kultūros poskyrio vyriausioji specialistė


	12. Dėl Šilutės rajono savivaldybės mėgėjų meno kolektyvų programų konkurso organizavimo ir finansavimo savivaldybės lėšomis tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Kristina Kožemiakinienė, Kultūros poskyrio vyriausioji specialistė


	13. Dėl Šilutės rajono savivaldybės vardu sudaromų sutarčių pasirašymo tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Živilė Targonskienė, Teisės ir civilinės metrikacijos skyriaus vyr. specialistė


	14. Dėl viešųjų įstaigų, kurių steigėja (savininkė) yra Šilutės rajono savivaldybė, auditorių parinkimo
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėja Zita Tautvydienė, Ūkio skyriaus vedėjo pavaduotoja 


	15. Dėl  valstybės turto perėmimo Šilutės rajono savivaldybės nuosavybėn
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėja Daiva Thumat, Ūkio skyriaus vyr. specialistė 


	16. Dėl savivaldybės turto perdavimo patikėjimo teise Šilutės rajono savivaldybės biudžetinėms įstaigoms
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėja Daiva Thumat, Ūkio skyriaus vyr. specialistė 



	17. Dėl keleivių įlaipinimo ir išlaipinimo stotelėse tvarkos aprašo patvirtinimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėjas Irmantas Narevičius, Ūkio skyriaus vyr. specialistas


	18. Dėl Šilutės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo autobusų maršrutais poreikio nustatymo tvarkos aprašo patvirtinimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėjas Irmantas Narevičius, Ūkio skyriaus vyr. specialistas


	19. Dėl Savivaldybei perduodamų valdyti patikėjimo teise valstybinės žemės sklypų (jų dalių) ir žemės sklypais nesuformuotos valstybinės žemės plotų priėmimo–perdavimo aktų pasirašymo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Gintautė Sandarienė, Architektūros ir urbanistikos skyriaus vedėja


	20. Dėl viešosios įstaigos Šilutės ligoninės pareigybių sąrašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Gintarė Tamašauskienė, Vyriausioji specialistė – savivaldybės gydytoja


	21. Dėl viešosios įstaigos Šilutės ligoninės 2023 metų išlaidų normatyvų nustatymo
Pranešėjas Algirdas Gečas, Socialinių reikalų komiteto pirmininkas
Projekto rengėja Gintarė Tamašauskienė, Vyriausioji specialistė – savivaldybės gydytoja


	22. Dėl pritarimo Šilutės rajono savivaldybės visuomenės sveikatos stebėsenos 2022 metų ataskaitai
Pranešėjas Algirdas Gečas, Socialinių reikalų komiteto pirmininkas
Projekto rengėja Gintarė Tamašauskienė, Vyriausioji specialistė – savivaldybės gydytoja


	23. Dėl pavedimo vykdyti surinktų maisto ir (ar) virtuvės atliekų apdorojimą ir dėl pritarimo projekto „Maisto atliekų apdorojimo infrastruktūros sukūrimas Klaipėdos RATC“
Pranešėjas Sigitas Majus, Ekonomikos ir finansų  komiteto pirmininko pavaduotojas
Projekto rengėjas Arūnas Valius, Viešųjų paslaugų skyriaus viešojo administravimo institucijos specialistas


	24. Dėl Šilutės rajono savivaldybės tarybos 2024 metų I pusmečio darbo plano patvirtinimo
Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Loreta Pakalniškienė, Mero ir Tarybos veiklos administravimo skyriaus vedėja


	25. Dėl Šilutės rajono savivaldybės tarybos kontrolės komiteto 2024 metų veiklos programos patvirtinimo
Pranešėjas Zigmantas Merliūnas, Kontrolės komiteto pirmininkas
Projekto rengėjas Zigmantas Merliūnas, Kontrolės komiteto pirmininkas


	Papildomi:

	26. Dėl Šilutės rajono savivaldybės 2024 metų strateginių kultūros renginių sąrašo patvirtinimo
Pranešėjas Zigmantas Merliūnas, Kontrolės komiteto pirmininkas
Projekto rengėjas Zigmantas Merliūnas, Kontrolės komiteto pirmininkas


	27. Kiti klausimai




1. SVARSTYTA. Dėl Savivaldybės tarybos posėdžio darbotvarkės patvirtinimo
Vygantas Kamarauskas. Asmenys, norintys nusišalinti darbotvarkėje esančiais klausimais Kęstutis Vaičiūnas nuo 2, 7, Algirdas Gečas nuo 2, Edgaras Padimanskas nuo 14, 20 ir 21, Vygantas Stoškus nuo 10, 11, 12 ir 26, Sandra Tamašauskienė nuo 2, Darijus Pundžius nuo 14, 20 ir 21, Zigmantas Jaunius nuo 2, Alina Urbonienė nuo 2 darbotvarkės klausimo.
Nusišalinimams pritarta bendru sutarimu.
Vygantas Kamarauskas. Posėdžio darbotvarkę sudaro 25 pagrindiniai klausimai ir 1 papildomas klausimas. Ar yra siūlymų, pastabų dėl darbotvarkės?
Zigmantas Merliūnas pateikė pasiūlymą. 11 ir 26 darbotvarkės klausimą apjungti, nes tai du vienodi sprendimo projektai. 26 darbotvarkės klausime yra įtrauktas Saugų festivalis „ Po malūno sparnais“. Siūlau svarstant 11 klausimą jį svarstyti arba su Saugų festivaliu, arba be jo.
Vygantas Kamarauskas. Šių klausimų apjungti neina, nes 11 darbotvarkės klausimas buvo svarstytas komitetuose, o 26 ne.
Daiva Žebelienė. Saugų festivalis „Po malūno sparnais“ gali gauti lėšų iš kitų finansavimo šaltinių.
Sandra Tamašauskienė. Siūlau įtraukti šį klausimą į darbotvarkę ir svarstyti kaip alternatyvų.
Vygantas Kamarauskas. Siūlau balsuoti. Kas manote, kad 26 darbotvarkės klausimą reikia įtraukti į darbotvarkę balsuojate „už“, kas manote, kad šį 26 klausimą nereikia įtraukti į darbotvarkę balsuojate „prieš“.
BALSAVO: „už“ – 5 (Z. Jaunius, Z. Merliūnas, Ž. Kurlianskas, S. Tamašauskienė, L. Lekavičienė), „prieš“ – 15 (A. Urbonienė, V. Stoškus, R. Stonkus, A. Pupšys, D. Pundžius, D. Plikšnienė, E. Padimanskas, A. Martinkus, S. Kazlauskas, V. Kamarauskas, D. Kairys, E. Jurjonas, A. Jagminas, V. Gečas, A. Gečas) nebalsavo – 0, susilaikė –2 (E. Marozas, K. Vaičiūnas).
NUTARTA. 26 darbotvarkė klausimą neįtraukti į darbotvarkę.
Vygantas Kamarauskas. Siūlau balsuoti už pateiktą darbotvarkę be 26 klausimo.
BALSAVO: „už“ – 19, „prieš“ – 1 (Z. Merliūnas), nebalsavo – 0, susilaikė – 2 ( Z. Jaunius, S. Tamašauskienė). 
NUTARTA. Pritarta pateiktai darbotvarkei.
2. SVARSTYTA. Dėl Savivaldybės tarybos 2023-01-26 sprendimo Nr. T1-1196 „Dėl Šilutės rajono savivaldybės 2023 metų biudžeto patvirtinimo“ pakeitimo
Vygantas Kamarauskas pristatė sprendimo projektą. Įstatymų nustatyta tvarka patikslinti savivaldybės biudžetą.
Nusišalino: A. Gečas, S. Tamašauskienė, A. Urbonienė, Z. Jaunius, K. Vaičiūnas.
KVORUMAS – 17  Tarybos narių
Diskusijos metu kalbėjo: Z. Merliūnas (dėl darbo užmokesčio Pamario progimnazijos mokyklai), D. Mongirdaitė	
BALSAVO: „už“ – 16, „prieš“ – 1 (Z. Jaunius), nebalsavo – 0, susilaikė – 1 (Ž. Kurlianskas). 
NUTARTA. Sprendimą priimti. Sprendimas Nr. T1-181 pridedamas.
3. SVARSTYTA. Dėl įgaliojimo pasirašyti sutarties pakeitimus
Vygantas Kamarauskas pristatė sprendimo projektą. Projekto tikslas – įgaliojus Savivaldybės administracijos direktorių pasirašyti susitarimą dėl sutarties pakeitimo, bus pakeistas paskolos grąžinimo terminas. 2011 m. bankrutavus AB bankui „Snoras“, kurio banko sąskaitoje buvo užšaldytos Šilutės rajono savivaldybės biudžeto lėšos, iš valstybės biudžeto buvo gauta 460 000 litų (133 225,21 euro) trumpalaikė paskola laikinam pajamų trūkumui padengti. Kiekvienais vėlesniais metais Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatyme šios paskolos grąžinimo terminas buvo atidedamas. 2020 m. valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 2 dalyje numatytas paskolos grąžinimo terminas 2023 m. gruodžio 31 d. 
Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 2 straipsnio 3 dalyje numatytas paskolos grąžinimo terminas 2025 m. gruodžio 31 d. Vadovaujantis šiuo įstatymu, prašome Savivaldybės tarybos įgalioti Administracijos direktorių pasirašyti minėtos sutarties pakeitimą, kuriuo grąžinimo terminas būtų atidėtas iki 2025 m. gruodžio 31 d.
KVORUMAS – 23 Tarybos nariai.
Esminių klausimų Tarybos nariai nepateikė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-182 pridedamas.
4. SVARSTYTA. Dėl Šilutės rajono savivaldybės tarybos 2022 m. gruodžio 22 d.  sprendimo Nr. T1-1169 „Dėl Šilutės rajono savivaldybės 2023–2025 metų strateginio veiklos plano patvirtinimo“ pakeitimo
    Vygantas Kamarauskas pristatė  sprendimo projektą. Šiuo sprendimu yra pakeičiamas Šilutės rajono savivaldybės 2023–2025 m. strateginis veiklos planas, patvirtintas Šilutės rajono savivaldybės tarybos 2022 m. gruodžio 22 d. sprendimu Nr. T1-1169 „Dėl Šilutės rajono savivaldybės 2023–2025 m. strateginio veiklos plano patvirtinimo“, į Investicijų pritraukimo ir verslo vystymo programas įrašant naujas priemones:
1. 08.01.01.116 „Elektromobilių įkrovimo stotelės įrengimas adresu: Dariaus ir Girėno g. 1, Šilutė“. Projekto tikslas –  įrengti iki 44 kW galingumo elektromobilių įkrovimo stotelę adresu: Dariaus ir Girėno g. 1, Šilutė. Nuosavo įnašo dalis – ne mažiau nei 70 proc. visų tinkamų finansuoti išlaidų. Elektromobilių įkrovimo stotelės, kabinamos ant sienos, preliminari kaina su montavimo darbais ir visais reikalingais priedais – 4 591,95 Eur. Šilutės rajono savivaldybės administracijos prisidėjimas – ne mažiau nei 3 214,37 Eur.
2. 08.01.01.117 „Vandens telkinių atkūrimas pasitelkiant tarpsienį bendradarbiavimą“. Šilutės rajono savivaldybės administracija ir Kuldygos savivaldybė (Latvija) vienija jėgas, kad įgyvendintų gamtos apsaugą ir išsaugojimą gerinantį projektą, siekiant atkurti vandens telkinius, jų ekosistemas, biologinę įvairovę miestų teritorijose. Pagrindinės projekto partnerių veiklos: 1. Tarpvalstybinės tvenkinių monitoringo sistemos sukūrimas; 2. Šilutės istorinėje vietovėje H. Šojaus parko ir Kuldygos miesto Māros tvenkinių valymas; 3. Bandomųjų augalų ir žuvų rūšių veisimas ir priežiūra; 4. Tarptautinė konferencija; 5. Gerosios patirties mainai tarp projekto partnerių darbo grupių susitikimų ir patirties mainų vizitų metu. Bendra projekto vertė 381 543,75 Eur, iš jų 305 235,00 Eur Europos Sąjungos lėšos (80 proc.), 76 308,75 Eur savivaldybės biudžeto lėšos (20 proc.).
Esminių klausimų Tarybos nariai nepateikė.
BALSAVO: „už“ – 22, „prieš“ – 0, nebalsavo – 1 (Z. Merliūnas), susilaikė – 0. 
NUTARTA. Sprendimą priimti. Sprendimas Nr. T1-183 pridedamas.
5. SVARSTYTA. Dėl išlaidų maitinimui, medikamentams, patalynei ir aprangai 2024 metų finansinių normatyvų nustatymo Šilutės rajono savivaldybės socialinių paslaugų įstaigose
Algirdas Gečas pristatė sprendimo projektą. Atsižvelgiant į vartojimo prekių ir paslaugų kainų pokyčius, patvirtinti išlaidų maitinimui, medikamentams, patalynei ir aprangai finansinius normatyvus 2024 metams Šilutės rajono savivaldybės socialinių paslaugų įstaigose: Šilutės socialinės globos namuose, Šilutės socialinių paslaugų centre, Vaiko gerovės ir globos centro Bendruomeniniuose vaikų globos namuose ir Vaikų dienos centre.
Esminių klausimų Tarybos nariai nepateikė.

BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-184 pridedamas.
6.  SVARSTYTA. Dėl 2024 metų socialinių paslaugų kainų patvirtinimo
Algirdas Gečas pristatė sprendimo projektą. Patvirtinti naujas kainas už socialines paslaugas, teikiamas Šilutės socialinės globos namuose, Šilutės socialinių paslaugų centre, Vaiko gerovės ir globos centre ir transporto organizavimo paslaugas.
Esminių klausimų Tarybos nariai nepateikė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-185 pridedamas.
7. SVARSTYTA.  Dėl Šilutės rajono savivaldybės tarybos 2021 m. spalio 28  d. T1-826 „Dėl globos centro veiklos ir vaiko budinčio globotojo vykdomos priežiūros organizavimo Šilutės rajono savivaldybėje tvarkos aprašo patvirtinimo“ pakeitimo
Algirdas Gečas pristatė sprendimo projektą. Tikslas – parengti ir teikiami tvirtinti Globos centro veiklos ir vaiko budinčio globotojo vykdomos priežiūros organizavimo Šilutės rajono savivaldybėje organizavimo tvarkos aprašo pakeitimai: nustatyta globos centro, budinčio globotojo  ir globėjo (rūpintojo) veikla, jų finansavimas, budinčio globotojo ir globėjo (rūpintojo) atlygis už laikinai prižiūrimą ar globojamą vaiką.
Nusišalino K. Vaičiūnas.
KVORUMAS – 22 Tarybos nariai.
Diskusijos metu kalbėjo: L. Lekavičienė, V. Lotužienė, Z. Merliūnas, S. Tamašauskienė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-186 pridedamas.
8. SVARSTYTA. Dėl Šilutės rajono savivaldybės „Lietuvininkų vilties“ premijos  nuostatų patvirtinimo
Daiva Plikšnienė pristatė sprendimo projektą. Patvirtinti Šilutės rajono savivaldybės „Lietuvininkų vilties“ premijos nuostatus. Šiuo sprendimu apibrėžiama, kas gali gauti „Lietuvininkų vilties“ premiją ir už kokius nuopelnus ji yra įteikiama. Taip pat nurodoma, kas sudaro premiją, kas gali teikti kandidatūras. Parengta anketa, kurią turi užpildyti asmenys, teikiantys kandidatūras „Lietuvininkų vilties“ premijai. Nurodama, kada įteikiama „Lietuvininkų vilties“ premija. Pasikeitus Vietos savivaldos įstatymui Komiteto personalinę sudėtį Savivaldybės tarybos kadencijos laikotarpiui potvarkiu tvirtins Meras (anksčiau buvo tvirtinama Administracijos direktoriaus įsakymu). Komiteto dokumentaciją tvarko Šilutės rajono savivaldybės administracijos Komunikacijos skyriaus vieno langelio principu dirbantys specialistai (priima ir registruoja teikiamų kandidatūrų anketas). Nurodoma, jog konkursas skelbiamas Šilutės rajono savivaldybės interneto svetainėje www.silute.lt
Esminių klausimų komiteto nariai nepateikė.
BALSAVO: „už“ – 22, „prieš“ – 0, nebalsavo – 1 (V. Gečas), susilaikė – 0.
NUTARTA. Sprendimą priimti. Sprendimas Nr. T1-187 pridedamas.
9. SVARSTYTA. Dėl Šilutės rajono savivaldybės „Lietuvininkų vilties“ premijos komiteto veiklos nuostatų patvirtinimo
Daiva Plikšnienė pristatė sprendimo projektą. Patvirtinti Šilutės rajono savivaldybės „Lietuvininkų vilties“ premijos komiteto veiklos nuostatus. Šiuo sprendimu apibrėžiama „Lietuvininkų vilties“ premijos komiteto veikla, tikslas ir veiklos organizavimas. Apibrėžtos Komiteto narių teisės ir pareigos. Pasikeitus Vietos savivaldos įstatymui Komiteto personalinę sudėtį Savivaldybės tarybos kadencijos laikotarpiui potvarkiu tvirtins Šilutės rajono savivaldybės meras (anksčiau komiteto sudėtis buvo tvirtinama Administracijos direktoriaus įsakymu). Už informacijos apie „Lietuvininkų vilties“ premiją kaupimą ir sklaidą atsakingas Šilutės rajono savivaldybės vyriausiasis specialistas-jaunimo reikalų koordinatorius. Komiteto dokumentaciją tvarko Šilutės rajono savivaldybės administracijos Komunikacijos skyriaus vieno langelio principu dirbantys specialistai (priima ir registruoja teikiamų kandidatūrų anketas).

Esminių klausimų Tarybos nepateikė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-188 pridedamas.
10. SVARSTYTA. Dėl Šilutės rajono savivaldybės jaunimo programos projektų finansavimo 2024 m. konkurso nuostatų patvirtinimo
Daiva Plikšnienė pristatė sprendimo projektą. Patvirtinti Šilutės rajono savivaldybės jaunimo programos projektų finansavimo 2024 m. konkurso nuostatus. Siekdama sudaryti lygias galimybes jaunimo veiklai tiek mieste, tiek kaimiškose vietovėse, kasmet Šilutės rajono savivaldybė skelbia jaunimo programos konkursą, kurio tiksas – stiprinti jaunimo organizacijas, su jaunimu dirbančias organizacijas, neformalias jaunimo grupes, atviras jaunimo erdves, centrus. Atsižvelgiant į Jaunimo reikalų agentūros prie Lietuvos Respublikos socialinės apsaugos ir darbo ministerijos rekomendacijas, 2024 metais tvirtinami nauji Jaunimo programos konkurso nuostatai. Įtraukti prioritetai, kurie atitinka Jaunimo politikos įgyvendinimo uždavinius: skatins veiklas, susijusias su jaunimo emocinės sveikatos puoselėjimu; skatins jaunų žmonių lyderystę; skatins įvairių darbo formų su jaunimu įgyvendinimą savivaldybėje (atviras darbas, mobilus darbas, darbas su jaunimu mokyklose); įgyvendins veiklas, susijusias su psichoaktyvių medžiagų vartojimo prevencija; inicijuos ir įgyvendins veiklas, skatinančias jaunų žmonių pilietiškumą; organizuos informacinius renginius, mokymus, skirtus savanoriškos jaunimo organizacijų veiklos žinomumui savivaldybėje didinti, skatinančius jaunus žmones įsitraukti į jaunimo organizacijas ir savanorišką veiklą (ilgalaikės savanorystės vystymas ir įgyvendinimas); organizuos veiklas jaunimui, ypatingą dėmesį skirs mažiau galimybių turinčiam, mažiau motyvuotam jaunimui, kuris dėl įvairių priežasčių neįsitraukia į vietos lygmeniu veikiančių jaunimo ar su jaunimu dirbančių organizacijų organizuojamas veiklas; į savo organizuojamas veiklas įtrauks jaunus žmones, turinčius negalią. 
Nusišalino V. Stoškus.
KVORUMAS – 22 Tarybos nariai.
Esminių klausimų Tarybos nariai nepateikė.
BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-189 pridedamas.
11. SVARSTYTA.  Dėl Šilutės rajono savivaldybės 2024 metų strateginių kultūros renginių sąrašo patvirtinimo
Algirdas Gečas pristatė sprendimo projektą. Patvirtinti Šilutės rajono strateginių kultūros renginių 2024 metams sąrašą.
Nusišalino V. Stoškus.
KVORUMAS – 22 Tarybos nariai.
Diskusijos metu kalbėjo: V. Kamarauskas, Z. Jaunius, Z. Merliūnas, L. Lekavičienė, S. Tamašauskienė, 
BALSAVO: „už“ – 14 (A. Gečas, V. Gečas, A. Jagminas, E. Jurjonas, V. Kamarauskas, S. Kazlauskas, A. Martinkus, E. Padimanskas, D. Plikšnienė, D. Pundžius, A. Pupšys, R. Stonkus, A. Urbonienė, K. Vaičiūnas), „prieš“ – 6 (Z. Jaunius, D. Kairys, L. Lekavičienė, Z. Merliūnas, S. Tamašauskienė, Ž. Kurlianskas), nebalsavo – 0, susilaikė – 2 (L. Uselienė, E. Marozas). 
NUTARTA. Sprendimą priimti. Sprendimas Nr. T1-190 pridedamas.
12. SVARSTYTA. Dėl Šilutės rajono savivaldybės mėgėjų meno kolektyvų programų konkurso organizavimo ir finansavimo savivaldybės lėšomis tvarkos aprašo patvirtinimo
Algirdas Gečas pristatė sprendimo projektą. 1.1. Patvirtinti Šilutės rajono savivaldybės mėgėjų meno kolektyvų programų konkurso organizavimo ir finansavimo savivaldybės lėšomis tvarkos aprašą. 1.2. Pripažinti netekusiu galios 2022 m. lapkričio 24 d. sprendimą Nr. T1-1152 „Dėl Šilutės rajono savivaldybės mėgėjų meno kolektyvų programų konkurso organizavimo ir dalinio finansavimo savivaldybės lėšomis tvarkos aprašo patvirtinimo“. 
Nusišalino V. Stoškus.
KVORUMAS – 22 Tarybos nariai.
Esminių klausimų Tarybos nariai nepateikė.

BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-191 pridedamas.
13. SVARSTYTA. Dėl Šilutės rajono savivaldybės vardu sudaromų sutarčių pasirašymo tvarkos aprašo patvirtinimo
Algirdas Gečas pristatė sprendimo projektą. Parengti naujos redakcijos Šilutės rajono savivaldybės vardu sudaromų sutarčių pasirašymo tvarkos aprašą, kuris atitiktų galiojančius teisės aktus (po naujos redakcijos Vietos savivaldos įstatymo įsigaliojimo). Bus patikslinta, kokios sutartys negali būti sudaromos be išankstinio savivaldybės tarybos pritarimo, bei patikslinta sutačių pasirašymo tvarka. 
Esminių klausimų komiteto nariai nepateikė.
BALSAVO: „už“ – 22, „prieš“ – 0, nebalsavo – 1 (V. Stoškus), susilaikė – 0. 
NUTARTA. Sprendimą priimti. Sprendimas Nr. T1-192 pridedamas.
14. SVARSTYTA. Dėl viešųjų įstaigų, kurių steigėja (savininkė) yra Šilutės rajono savivaldybė, auditorių parinkimo
Vygantas Kamarauskas pristatė sprendimo projektą. Remiantis Savivaldybės administracijos mažos vertės skelbiamo pirkimo „Audito paslaugos“ rezultatais, išrinkti viešųjų įstaigų, kurių steigėja (savininkė) yra Šilutės rajono savivaldybė, auditorių minėtų įstaigų 2023 metų finansinių ataskaitų rinkinių auditui atlikti.
Nusišalino D. Pundžius ir E. Padimanskas.
KVORUMAS – 21 Tarybos narys.
BALSAVO: „už“ – 21, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-193 pridedamas.
15. SVARSTYTA. Dėl  valstybės turto perėmimo Šilutės rajono savivaldybės nuosavybėn
Vygantas Kamarauskas pristatė sprendimo projektą. Perimti Šilutės rajono savivaldybės nuosavybėn savivaldybės apskaitoje registruotą ir savivaldybės faktiškai valdomą valstybės turtą, nurodytą sprendimo projekte.
Esminių klausimų Tarybos nariai nepateikė.
BALSAVO: „už“ – 21 „prieš“ – 0, nebalsavo – 2 (D. Pundžius, E. Padimanskas), susilaikė – 0. 
NUTARTA. Sprendimą priimti. Sprendimas Nr. T1-194 pridedamas.
16. SVARSTYTA. Dėl Savivaldybės turto perdavimo patikėjimo teise Šilutės rajono savivaldybės biudžetinėms įstaigoms
Vygantas Kamarauskas pristatė sprendimo projektą. Perduoti Šilutės rajono savivaldybės biudžetinėms įstaigoms patikėjimo teise valdyti, naudoti ir disponuoti juo Savivaldybei nuosavybės teise priklausantį ilgalaikį ir trumpalaikį materialųjį turtą nuostatuose numatytai veiklai vykdyti pagal  priedą. 
Perduoti Šilutės rajono savivaldybės Fridricho Bajoraičio viešajai bibliotekai, juridinio asmens kodas 190700188, patikėjimo teise valdyti, naudoti ir disponuoti juo Savivaldybei nuosavybės teise priklausantį nekilnojamąjį turtą nuostatuose numatytai veiklai vykdyti –  Šilutės r. sav., Šilutės sen., Laučių k., Mokyklos g. 6-3, esančios administracinės patalpos 41,58  kv. m dalį (unikalus numeris 4400-2179-8949:5445, perduodamos patalpos:  29,57 kv. m iš patalpos pažymėtos plane 1-17, 1/2 dalis (1,06 kv. m) iš patalpos pažymėtos 1-32, 1/2 dalis (10,95 kv. m) iš patalpos pažymėtos 1-33, bendras perduodamas plotas 41,58 kv. m).
Esminių klausimų komiteto nariai nepateikė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-195 pridedamas.
17. SVARSTYTA. Dėl keleivių įlaipinimo ir išlaipinimo stotelėse tvarkos aprašo patvirtinimo
Daiva Plikšnienė pristatė sprendimo projektą. Parengto projekto tikslas – patvirtinti keleivių įlaipinimo ir išlaipinimo stotelėse tvarkos aprašą. Parengto projekto uždaviniai – nustatyti Šilutės rajono savivaldybėje keleivių įlaipinimo ir išlaipinimo stotelėse tvarką.
[bookmark: _GoBack]Esminių klausimų Tarybos nariai nepateikė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-196 pridedamas.
18. SVARSTYTA. Dėl Šilutės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo autobusų maršrutais poreikio nustatymo tvarkos aprašo patvirtinimo
Daiva Plikšnienė pristatė sprendimo projektą. Parengto projekto tikslas – patvirtinti Šilutės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo autobusų maršrutais poreikio nustatymo tvarkos aprašą. Parengto projekto uždaviniai – nustatyti Šilutės rajono savivaldybės keleivinio kelių transporto viešosios paslaugos teikimo vietinio reguliaraus susisiekimo autobusų maršrutais poreikio nustatymo tvarką.
Diskusijos metu kalbėjo: A. Gečas, I. Narevičius, Z. Merliūnas, V. Kamarauskas, Ž. Kurlianskas, D. Plikšnienė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-197 pridedamas.
19. SVARSTYTA. Dėl Savivaldybei perduodamų valdyti patikėjimo teise valstybinės žemės sklypų (jų dalių) ir žemės sklypais nesuformuotos valstybinės žemės plotų priėmimo–perdavimo aktų pasirašymo
Daiva Plikšnienė pristatė sprendimo projektą. Perduoti asociacijai Lietuvos Raudonojo Kryžiaus draugijai, juridinio asmens kodas 190679146, penkerių metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Kintų mstl., Kuršių g. 10-1, esančios ambulatorijos patalpos 161,00 kv. m ploto dalį.
Esminių klausimų Tarybos nariai nepateikė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-198 pridedamas.
20. SVARSTYTA. Dėl viešosios įstaigos Šilutės ligoninės pareigybių sąrašo patvirtinimo
Algirdas Gečas pristatė sprendimo projektą. Siekiama patvirtinti viešosios įstaigos Šilutės ligoninės atnaujintą pareigybių sąrašą, kadangi nebelieka pareigybės „Stalius“ ir pasipildo nauja pareigybe „Nekvalifikuotas atsitiktinių darbų darbininkas“.
Nusišalino: E. Padimanskas, D. Pundžius.
Posėdyje nebedalyvauja Vygantas Stoškus.
KVORUMAS – 20 Tarybos narių.
Esminių klausimų Tarybos nariai nepateikė.
BALSAVO: „už“ – 18, „prieš“ – 0, nebalsavo – 0, susilaikė – 2 (Z. Jaunius, Ž. Kurlianskas). 
NUTARTA. Sprendimą priimti. Sprendimas Nr. T1-199 pridedamas.
21. SVARSTYTA. Dėl viešosios įstaigos Šilutės ligoninės 2023 metų išlaidų normatyvų nustatymo
Algirdas Gečas pristatė sprendimo projektą. Patvirtinti viešosios įstaigos Šilutės ligoninės 2023 metų išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų iki 83 proc. ir pavesti viešosios įstaigos Šilutės ligoninės vyriausiajam gydytojui patvirtinti medikamentų normatyvą ir paslaugų kainas.
Nusišalino: E. Padimanskas, D. Pundžius.
KVORUMAS – 20 Tarybos narys.
Esminių klausimų Tarybos nariai nepateikė.
BALSAVO: „už“ – 19, „prieš“ – 0, nebalsavo – 0, susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-200 pridedamas.
22. SVARSTYTA. Dėl pritarimo Šilutės rajono savivaldybės visuomenės sveikatos stebėsenos 2022 metų ataskaitai
Algirdas Gečas pristatė sprendimo projektą. Pritarti Šilutės rajono savivaldybės visuomenės sveikatos stebėsenos 2022 metų ataskaitai (toliau – Ataskaitai).
Esminių klausimų Tarybos nariai nepateikė.
BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-201 pridedamas.
23. SVARSTYTA. Dėl pavedimo vykdyti surinktų maisto ir (ar) virtuvės atliekų apdorojimą ir dėl pritarimo projekto „Maisto atliekų apdorojimo infrastruktūros sukūrimas Klaipėdos RATC“
Vygantas Kamarauskas pristatė  sprendimo projektą. Šio sprendimo tikslas – pavesti uždarajai akcinei bendrovei Klaipėdos regiono atliekų tvarkymo centrui (toliau – KRATC) vykdyti surinktų maisto ir (ar) virtuvės atliekų apdorojimą, pritaikant esamą infrastruktūrą ir sukuriant naują, bei pritarti projekto „Maisto atliekų apdorojimo infrastruktūros sukūrimas Klaipėdos RATC“ jungtinės veiklos (partnerystės) sutarties projektui. 
Diskusijos metu kalbėjo: A. Gečas, R. Rimkus, S. Tamašauskienė, Ž. Kurlianskas. 
BALSAVO: „už“ – 21, „prieš“ – 0, nebalsavo – 0, susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-202 pridedamas.
24. SVARSTYTA. .Dėl Šilutės rajono savivaldybės tarybos 2024 metų I pusmečio darbo plano patvirtinimo
Daiva Plikšnienė pristatė sprendimo projektą. . Projekto tikslas – patvirtinti Šilutės rajono savivaldybės tarybos 2024 metų I pusmečio darbo planą.
Komitetų pirmininkai pristatė 2024 m. I pusmečio komitetų darbo planus.
Diskusijos metu kalbėjo: Ž. Kurlianskas, V. Kamarauskas.
BALSAVO: „už“ – 21, „prieš“ – 0, nebalsavo – 0, susilaikė – 1 (Ž. Kurlianskas). 
NUTARTA. Sprendimą priimti. Sprendimas Nr. T1-203 pridedamas.
25. SVARSTYTA. Dėl Šilutės rajono savivaldybės tarybos kontrolės komiteto 2024 metų veiklos programos patvirtinimo 
Zigmantas Merliūnas pristatė sprendimo projektą. Projekto tikslas – patvirtinti Šilutės rajono savivaldybės tarybos kontrolės komiteto 2024 metų veiklos programą.
Esminių klausimų Tarybos nariai nepateikė.
              BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-204 pridedamas.
26. Kiti klausimai.
1. Ž. Kurlianskas. Dėl vėjo jėgainių paramos naudojimo. Dėl pedagogų streiko, ar buvo apmokėtos tos dienos kai buvo streikuojama? Jei taip, apmokėjo Savivaldybė ar profesinė sąjunga?
A. Jurkus. Dėl pedagogų apmokėjimo patikslinsime informaciją.
2. Z. Merliūnas. Dėl VšĮ Šilutės sporto vadovo D. Gricevičiaus.

*****
Posėdis baigtas 15.22 val.
Posėdžio pirmininkas dėkoja Tarybos nariams už darbą ir skelbia Tarybos posėdį Nr. 10 baigtą.

Ekonomikos ir finansų komiteto pirmininkas,                                                      Vygantas Kamarauskas
pavaduojantis Savivaldybės merą

Mero ir Tarybos veiklos administravimo                                                               Loreta Pakalniškienė
skyriaus vedėja				

Viešojo administravimo institucijos specialistė		                    Jelena Tumutytė









Šilutės rajono savivaldybės X šaukimo tarybos 10– ojo posėdžio,
įvykusio 2023 m.  gruodžio 21 d. 14.00 val.,
dalyvavusių asmenų sąrašas:
 
	Eil. Nr.
	Vardas, Pavardė
	Pareigos

	1. 
	Andrius Jurkus
	-Administracijos direktorius

	2. 
	Daiva Žebelienė
	-Vicemerė

	3. 
	Tomas Budrikis
	-Vicemeras

	4. 
	Vaidutė Armonienė
	-Mero patarėja

	5. 
	Loreta Pakalniškienė
	- Mero ir Tarybos veiklos administravimo skyriaus vedėja

	6. 
	Arvydas Bielskis
	-Teisės ir civilinės metrikacijos skyriaus vedėjas

	7. 
	Dorita Mongirdaitė
	-Biudžeto ir finansų skyriaus vedėja

	8. 
	Kristina Kožemiakinienė
	-Švietimo, sporto ir  kultūros skyriaus vyr. specialistė

	9. 
	Vaida Lotužienė
	-Socialinės paramos skyriaus atvejo vadybininkė

	10. 
	Audronė Barauskienė
	-Socialinės paramos skyriaus vedėja

	11. 
	Rimantė Čiutienė
	-Jaunimo reikalų koordinatorė

	12. 
	Vida Rimkutė
	-Socialinės paramos skyriaus vyr. specialistė

	13. 
	Zita Tautvydienė
	-Ūkio skyriaus vedėjo pavaduotoja

	14. 
	Živilė Targonskienė
	- Teisės ir civilinės metrikacijos skyriaus vyr. specialistė

	15. 
	Gintarė Tamašauskienė
	-Savivaldybės gydytoja

	16. 
	Remigijus Rimkus
	-Viešųjų paslaugų skyriaus vedėjas

	17. 
	Gintautė Sandarienė
	-Architektūros ir urbanistikos skyriaus vedėja

	18. 
	Vilma Griškevičienė
	-Kultūros poskyrio vedėja

	19. 
	Irmantas Narevičius
	-Ūkio skyriaus vyr. specialistas

